Χρήση των διαδερμικών επιθεμάτων νιτρογλυκερίνης για τη μείωση του σπασμού στην κερκιδική αρτηρία κατά τη διενέργεια διαδερμικών στεφανιαίων επεμβάσεων
Creators: name: Καλαμακίδου, Ηλιάδα Πέτρου
Publisher: name: Aristotle University of Thessaloniki
Year: 2022
Subjects: Διαδερμικό επίθεμα νιτρογλυκερίνης
Κερκιδικός σπασμός
Δύναμη απόσυρσης κερκιδικού θηκαριού
Transdermal glyceryl trinitrate patches
Radial spasm
Exerting force removing the radial sheath

description: Υπάρχουσα γνώση: Ο διακερκιδικός καρδιακός καθετηριασμός και η διαδερμική στεφανιογραφία επιλέγονται όλο και περισσότερο παγκοσμίως σε προγραμματισμένες και επείγουσες παρεμβάσεις, με πολλά ιατρικά κέντρα να υιοθετούν τη διακερκιδική οδό ως την πρώτη επιλογή αρτηριακής πρόσβασης. Μία από τις πιο συχνές επιπλοκές που συναντώνται κατά τη διάρκεια των διακερκιδικών παρεμβάσεων, είναι ο σπασμός της κερκιδικής αρτηρίας. Υπόθεση: Η υπόθεσή μας ήταν ότι σε ασθενείς που υποβάλλονται σε καρδιακό καθετηριασμό μέσω της κερκιδικής αρτηρίας, η χρήση διαδερμικών επιθεμάτων τρινιτρικού γλυκερυλίου που εφαρμόζονται τοπικά στο δέρμα στο σημείο της παρακέντησης, θα αποτρέψει την εμφάνιση σπασμού της κερκιδικής αρτηρίας. Είδος μελέτης: Πρόκειται για κλινική μελέτη ενός κέντρου, τυχαιοποιημένη, διπλά τυφλή, ελεγχόμενη με εικονικό φάρμακο κλινική έρευνα, για την αξιολόγηση της παραπάνω υπόθεσης. Μεθοδολογία: Μετά από ενημέρωση και ενυπόγραφη συγκατάθεση, οι ασθενείς που πληρούσαν τα κριτήρια εισαγωγής στην έρευνα, κατανεμήθηκαν σε μία από τις δύο ομάδες θεραπείας (ενεργού παράγοντα – ανενεργού παράγοντα). Η τυχαιοποίηση έγινε με τη χρήση αυτοματοποιημένου προγράμματος υπολογιστή, από έναν ανεξάρτητο εξουσιοδοτημένο ερευνητή, ο οποίος δεν συμμετείχε στη φροντίδα των ασθενών. Η παρέμβαση περιλάμβανε: i) Διαδερμικά έμπλαστρα (τρινιτρικό 10mg) που εφαρμόζονται στο δέρμα 30 λεπτά πριν από τον καρδιακό καθετηριασμό και ii) Διαδερμικά έμπλαστρα εικονικού φαρμάκου που εφαρμόζονται στο δέρμα 30 λεπτά πριν τον καρδιακό καθετηριασμό. Τα κύρια καταληκτικά σημεία ήταν: i) Ο κερκιδικός σπασμός όπως υπολογίζεται αντικειμενικά με την μέτρηση της δύναμης που ασκήθηκε για την αφαίρεση του θηκαριού σε Newton (ψηφιακό δυναμόμετρο) και ii) η επιτυχία της κερκιδικής παρακέντησης που ορίζεται από την ταχεία κερκιδική παρακέντηση και τον καθετηριασμό της και μετριέται με τον χρόνο του καθετηριασμού (ψηφιακό χρονόμετρο), ανάμεσα στις ομάδες παρέμβασης και ελέγχου και σε σχέση με την εμπειρία του καθετηριαστή στην τεχνική της διακερκιδικής προσπέλασης. Τα βασικά δευτερεύοντα αποτελέσματα ήταν: i) Ο πόνος που βιώνει ο ασθενής κατά τη διάρκεια της διαδικασίας, ο οποίος μετριέται με την κλίμακα λεκτικής αξιολόγησης τεσσάρων κατηγοριών (VRS-4) και ii) Το επίπεδο του άγχους του ασθενούς πριν ακριβώς από την έναρξη της διαδικασίας, το οποίο υπολογίζεται με το ερωτηματολόγιο State-Trait Anxiety Inventory (STAI). Αποτελέσματα: Βρέθηκε στατιστικά σημαντική διαφορά (p=0,007) με τη χρήση των διαδερμικών επιθεμάτων νιτρωδών στην πρόληψη του κερκιδικού σπασμού, όπως και με την εμπειρία του καθετηριαστή (p&lt;0,001). Επιπρόσθετα, δεν παρατηρήθηκε στατιστικά σημαντική διαφορά (p=0,714) στην επίδραση των επιθεμάτων στην επιτυχή παρακέντηση της κερκιδικής αρτηρίας σχετικά με τον χρόνο. Όσον αφορά τα δευτερεύοντα τελικά σημεία, δεν παρατηρήθηκε στατιστική σημαντικότητα στην επίδραση του άγχους και του πόνου στην πρόληψη του κερκιδικού σπασμού. Συμπέρασμα: Τα διαδερμικά επιθέματα νιτρωδών συμβάλλουν σημαντικά στην πρόληψη του κερκιδικού σπασμού κατά τη διενέργεια διακερκιδικού καρδιακού καθετηριασμού. Παρόλο που τα διαδερμικά επιθέματα μπορεί να μην μειώνουν την ανάγκη για ενδαρτηριακούς αγγειοδιασταλτικούς παράγοντες, θα μπορούσαν να χρησιμοποιηθούν σε συνδυασμό, για την μείωση των δόσεων των αγγειοδιασταλτικών που χορηγούνται ενδαρτηριακά. Αυτός είναι ένας κρίσιμος παράγοντας σε ασθενείς με υπόταση που υποβάλλονται σε καρδιακό καθετηριασμό μέσω της κερκιδικής αρτηρίας.
description: Existing knowledge: Transradial cardiac catheterization and percutaneous coronary intervention are increasingly being performed worldwide in elective and emergency procedures. One of the most common complications encountered during transradial procedures is radial artery spasm. Hypothesis: We hypothesized that in patients undergoing cardiac catheterization via the radial artery, the use of transdermal glyceryl trinitrate patches applied to skin will prevent the occurrence of radial artery spasm. Kind of research: We are conducting a parallel-group, randomized, double-blind, placebo-controlled trial to evaluate the above hypothesis. Methodology: After giving informed consent, eligible patients were assigned to one of two treatment groups. The intervention consists of: i) Transdermal patches (trinitrate 10mg) applied to skin 30 minutes before cardiac catheterization and ii) Transdermal placebo patches applied to skin 30 minutes before cardiac catheterization. The primary endpoints were: i) Radial spasm as measured by the exerting force (in Newton) removing the sheath from the patient and ii) The success was defined by the fast radial puncture and catheterization and was measured by the time of radial catheterization (digital timer), between the intervention and control groups and in relation to the catheter's experience in the technique of transradial access. Key secondary outcomes include: i) The pain during the procedure was measured by the four-category verbal rating scale (VRS-4) and ii) Anxiety during the procedure was measured by the State-Trait Anxiety Inventory (STAI). Results: The use of transdermal nitrite patches and the experience of the catheter were found to be statistically significant in preventing the radial spasm, with p=0.007 and p&lt;0.001 respectively. In addition, the use of transdermal nitrite patches does not contribute statistically to the efficacy of radial puncture. However, no statistical significance with regard to anxiety and pain was found. Conclusion: Transdermal nitrite patches contribute significantly to the prevention of radial spasm when performing transradial cardiac catheterization. Although topical pre-dilators may not reduce the need for the intraarterial vasodilators, they might as well be used in combination with reducing dosages of the intraarterial vasodilators. This is a crucial factor in patients with hypotension undergoing cardiac catheterization via the radial artery.